नरेला में पुलिस कॉलोनी के पास सड़क के चौक पर शव रखकर प्रोटेस्ट कर रहे ये लोग दिल्ली पुलिस के ASI रमेश के परिजन है । दरअसल दो दिन पहले गुरुवार को एस आई रमेश की रोहिणी साउथ थाने में संदिग्ध हालत में मौत हो गई थी । ASI रमेश की मालखाने में ड्यूटी थी और गुरुवार की शाम को घर नहीं आए सुबह थाने के बैरकनुमा एक कमरे में बिस्तर के ऊपर रमेश का शव मिला। रमेश के छाती के नीचे के हिस्से में गोली लगी थी और दो रिवाल्वर पास में पड़ी थी । रमेश का शव आधा बेड के ऊपर तो आधा नीचे था इसके बाद पुलिस ने इस मामले में कई एंगल से जांच का आश्वासन दिया था और डॉक्टर्स के पैनल से ASI रमेश का पोस्टमार्टम करवाया गया है । आज पोस्टमार्टम के बाद शव परिजनों को सौंपा गया तो पुलिस कॉलोनी और उसके आसपास के सभी लोग इसे एक साजिशन हत्या मानकर जांच की मांग कर रहे थे और शव को सड़क पर रखकर कई घंटे तक जाम लगाया परिजनों का आरोप है कि दिल्ली पुलिस इसे आत्महत्या के नजरिए से जांच कर रही है जिस थाने में ASI रमेश तैनात थे उसी रोहिणी साउथ थाने के एसएचओ पर परिजनों का आरोप है कि वह इनके घर पर आकर इसे साफ तौर पर आत्महत्या कह रहे थे।